# Padua

Padua (italieraz Padova) Italiako ipar-ekialdeko hiria da, Venetoko eskualdekoa, Paduako probintziako hiriburua. 93,03 km²-ko eremua du eta 2015ean 210.295 biztanle zituen

## Historia

Erromatar hiria zen K.a. 215. urtean. Alarikok (409) eta Atilak (452) bipildu zuten hiria V. mendean, eta lombardiarren eskuetara igaro zen ondorengo urteetan. Frederiko II.a Germaniako enperadoreak unibertsitate bat sortu zuen Paduan 1222. urtean, Zuzenbidearen irakaskuntzan oso ospetsu egin zena. Hirian guelfoen eta gibelinoen arteko borrokak izan ziren XIII. mendean, eta borroka horien ondorioz Carrara familiaren agindupean geratu zen hiria (1318-1405). 1405. urtean Veneziaren eskuetara igaro zen.
1797an austriarren esku utzi zuen Napoleonek hiria, Veneto guztiarekin batean (Campoformioko hitzarmena); 1848an Austriako Inperioaren aurka matxinatu zen. Italiako hiria da 1866tik aurrera. Lehen Mundu Gerran, Paduatik hurbil sinatu zuten austriarrek arma uztea (1918).

## Klima

Datu klimatikoak (Padua 1961–1990, muturrekoak 1946–1990) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 16.0 | 22.9 | 24.8 | 29.4 | 32.5 | 35.0 | 38.2 | 37.2 | 34.0 | 29.0 | 21.9 | 16.8 | 38.2 |
| Batez besteko tenperatura maximoa (°C) | 5.7 | 8.8 | 13.1 | 17.5 | 22.4 | 26.0 | 28.4 | 27.9 | 24.5 | 18.8 | 11.5 | 6.5 | 17.6 |
| Batez besteko tenperatura (ºC) | 2.2 | 4.7 | 8.3 | 12.5 | 17.0 | 20.7 | 23.0 | 22.4 | 19.2 | 13.8 | 7.6 | 3.1 | 12.9 |
| Batez besteko tenperatura minimoa (°C) | -1.4 | 0.5 | 3.5 | 7.4 | 11.6 | 15.3 | 17.5 | 16.9 | 13.8 | 8.8 | 3.7 | -0.4 | 8.1 |
| Erregistraturiko tenperatura minimoa (°C) | -19.2 | -15.4 | -8.2 | -1.8 | 0.8 | 4.5 | 6.5 | 8.6 | 5.2 | -1.6 | -6.9 | -10.0 | -19.2 |
| Pilatutako prezipitazioa (mm) | 70.4 | 56.9 | 67.0 | 68.1 | 78.6 | 88.0 | 64.2 | 79.8 | 58.2 | 65.5 | 86.7 | 62.4 | 845.8 |
| Prezipitazio egunak (≥ 1.0 mm) | 6.8 | 6.0 | 7.1 | 7.9 | 9.0 | 8.8 | 6.2 | 6.4 | 5.5 | 6.1 | 7.5 | 6.1 | 83.4 |
| Eguzki orduak | 68.2 | 107.4 | 142.6 | 162.0 | 207.7 | 246.0 | 297.6 | 279.0 | 186.0 | 127.1 | 81.0 | 46.5 | 1951.1 |
| Hezetasuna (%) | 80 | 73 | 69 | 70 | 69 | 70 | 68 | 69 | 71 | 74 | 77 | 81 | 73 |
| Iturria: Servizio Meteorologico ||||||||||||||

## Ekonomia

Merkataritza eta industria (ehun artifizialak, janari industria, mekanika industria eta kimina industria) dira ekonomia jarduera nagusiak.

## Ondarea

Arte lan garrantzitsuak ditu hiriak: XIII. mendeko katedrala, XIII. mendeko San Antonio basilika (Donatelloren brontzeak), Scrovegni familiaren kapera (Giottoren freskoak), San Antonio eskola (Tizianoren pinturak).

## Paduar ezagunak

* Andrea Palladio (1508-1580) arkitektoa.
* Alberto Fortis (1741-1802) naturalista

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/01/21 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Padua Euskaltzaindiaren 157. arauan
* ↑ Bilancio demografico anno 2015 (dati provvisori) Comune:Padova. demo.istat.it (Noiz kontsultatua: 2016-01-20).
* ↑ STAZIONE 095 PADOVA: medie mensili periodo 61 - 90. Servizio Meteorologico, clima.meteoam.it (Noiz kontsultatua: 2016-01-21).
* ↑ Padova Brusegana: Record mensili dal 1946 al 1990. Servizio Meteorologico dell’Aeronautica Militare, climaintoscana.altervista.org (Noiz kontsultatua: 2016-01-21).

## Kanpo estekak

* Datuak: Q617
* Multimedia: Padua / Q617